**Smernica**

**o poskytovaní príspevku zamestnávateľa na rekreáciu zamestnancov**

V súvislosti s prijatím novely zákona č. 311/2001 Z. z. Zákonník práce, ktorá je účinná od 01. 01. 2019 vydávam túto smernicu, ktorej účelom je zabezpečenie jednotného postupu zamestnávateľa Spojenej školy , Komárňanská 28, Nové Zámky (ďalej len ako „zamestnávateľ“) pri poskytovaní príspevku na rekreáciu zamestnancov (ďalej len ako „smernica“) .

**Článok I.**

**Postup zamestnávateľa**

1. Zamestnávateľ v súlade s § 152a Rekreácia zamestnancov, zákona č. [311/2001 Z. z.](https://www.slov-lex.sk/pravne-predpisy/SK/ZZ/2001/311/) Zákonník práce, zákonom č. [152/1994 Z. z.](https://www.slov-lex.sk/pravne-predpisy/SK/ZZ/1994/152/) o sociálnom fonde a zákonom č. [595/2003 Z. z.](https://www.slov-lex.sk/pravne-predpisy/SK/ZZ/2003/595/) o dani z príjmov poskytne zamestnancovi, ktorého pracovný pomer u zamestnávateľa trvá nepretržite najmenej 24 mesiacov, na jeho žiadosť príspevok na rekreáciu v sume 55 % oprávnených výdavkov, najviac však v sume 275 eur za kalendárny rok. U zamestnanca, ktorý má dohodnutý pracovný pomer na kratší pracovný čas, sa najvyššia suma príspevku na rekreáciu za kalendárny rok podľa prvej vety zníži v pomere zodpovedajúcom kratšiemu pracovnému času. Splnenie podmienok na poskytnutie príspevku na rekreáciu sa posudzuje ku dňu začatia rekreácie; počet zamestnávaných zamestnancov je priemerný evidenčný počet zamestnancov za predchádzajúci kalendárny rok. Príspevok na rekreáciu sa zaokrúhľuje na najbližší eurocent nahor.
2. Zamestnávateľ môže rozhodnúť, že príspevok na rekreáciu poskytne zamestnancovi prostredníctvom rekreačného poukazu podľa osobitného predpisu. Pri poskytovaní príspevku na rekreáciu prostredníctvom rekreačného poukazu na základe zmluvy s vydavateľom rekreačného poukazu podľa osobitného predpisu je výška poplatku za sprostredkovanie služieb podľa odseku 4 maximálne 3 % z hodnoty rekreačného poukazu.
3. Zamestnanec môže za kalendárny rok požiadať o príspevok na rekreáciu len u jedného zamestnávateľa. Zamestnanca, ktorý požiada o príspevok na rekreáciu, nemožno žiadnym spôsobom znevýhodniť v porovnaní so zamestnancom, ktorý o tento príspevok nepožiada.
4. Oprávnenými výdavkami podľa odseku 1 sú preukázané výdavky zamestnanca na
5. služby cestovného ruchu spojené s ubytovaním najmenej na dve prenocovania na území Slovenskej republiky,
6. pobytový balík obsahujúci ubytovanie najmenej na dve prenocovania a stravovacie

služby alebo iné služby súvisiace s rekreáciou na území Slovenskej republiky,

1. ubytovanie najmenej na dve prenocovania na území Slovenskej republiky, ktorého súčasťou môžu byť stravovacie služby,
2. organizované viacdenné aktivity a zotavovacie podujatia počas školských prázdnin na území Slovenskej republiky pre dieťa zamestnanca navštevujúce základnú školu alebo niektorý z prvých štyroch ročníkov gymnázia s osemročným vzdelávacím programom; za dieťa zamestnanca sa považuje aj dieťa zverené zamestnancovi do náhradnej starostlivosti na základe rozhodnutia súdu alebo dieťa zverené zamestnancovi do starostlivosti pred rozhodnutím súdu o osvojení alebo iné dieťa žijúce so zamestnancom v spoločnej domácnosti.

1. Oprávnenými výdavkami podľa odseku 1 sú aj preukázané výdavky zamestnanca podľa odseku 4 na manžela, vlastné dieťa, dieťa zverené zamestnancovi do náhradnej starostlivosti na základe rozhodnutia súdu alebo dieťa zverené zamestnancovi do starostlivosti pred rozhodnutím súdu o osvojení a inú osobu žijúcu so zamestnancom v spoločnej domácnosti, ktorí sa so zamestnancom zúčastňujú na rekreácii.
2. Ak nebol príspevok na rekreáciu poskytnutý prostredníctvom rekreačného poukazu, zamestnanec preukáže zamestnávateľovi oprávnené výdavky podľa odsekov 4 a 5 najneskôr do 30 dní odo dňa skončenia rekreácie predložením vyplnenej žiadosti

*( príloha č. 1 k smernici)* a ďalších dokladov, ktorých súčasťou musí byť označenie zamestnanca prípadne aj ďalších osôb podľa ods.5. Zamestnávateľ poskytne zamestnancovi príspevok na rekreáciu po predložení žiadosti a dokladov v najbližšom výplatnom termíne určenom u zamestnávateľa na výplatu mzdy, ak sa zamestnávateľ nedohodne so zamestnancom inak. Ak nebol príspevok na rekreáciu poskytnutý prostredníctvom rekreačného poukazu, na žiadosť zamestnanca sa príspevok na rekreáciu, ktorá začala v jednom kalendárnom roku a nepretržite trvá v nasledujúcom kalendárnom roku, bude považovať za príspevok na rekreáciu za kalendárny rok, v ktorom rekreácia začala.

**Čl. II.**

**Záverečné ustanovenia**

1. Táto smernica je súčasťou vnútorného riadiaceho a kontrolného systému zamestnávateľa a slúži ako podklad na správne, úplné a preukazné zdokladovanie príslušných skutočností pre potreby účtovníctva.
2. Táto smernica nadobudne platnosť dňom podpisu a účinnosť dňa 01.01.2019.

V  Nových Zámkoch, dňa 19.12.2018

 RNDr. Peter Lénárt

 riaditeľ školy

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  *Príloha č. 1 k smernici***Žiadosť o príspevok na rekreáciu v zmysle § 152a Zákonníka práce**Zamestnanec predloží ***Žiadosť o príspevok na rekreáciu*** spolu s dokladmi do 30 dní odo dňa skončenia rekreácie do podateľne (sekretariát riaditeľa) Spojenej školy, Komárňanská 28, Nové Zámky

|  |  |
| --- | --- |
| Meno a priezvisko zamestnanca |   |
| Prac. zaradenie |   |
| Útvar |   |
| V nepretržitom pracovnom pomere od: |   |
| Týždenný pracovný úväzok: |   |
| Trvanie rekreácie/ dátum od-do |   |
| Účastníci rekreácie/mená a vzťah k zamestnancovi |   |
| Priložené účtovné doklady preukazujúce oprávnenosť a výšku výdavkov (faktúra ubyt. zariadenia vystavená na meno zamestnanca vč. dokladu o jej úhrade) |   |
| Výška oprávnených výdavkov |   |
| 55% oprávnených výdavkov |   |

Týmto žiadam o poskytnutie príspevku na rekreáciu v zmysle § 152a Zákonníka práce a čestne vyhlasujem, že nežiadam o príspevok na rekreáciu iného zamestnávateľa, že osoby, ktoré sa so mnou zúčastnili na rekreácii, žijú so mnou v spoločnej domácnosti a že všetky údaje uvedené v *Žiadosti o príspevok* sú pravdivé.Beriem na vedomie, že v prípade nesplnenia zákonných podmienok mi zamestnávateľ neposkytne požadovaný príspevok na rekreáciu.Súhlasím s tým, že príspevok na rekreáciu mi bude poskytnutý v lehote do 90 dní od predloženia úplnej *Žiadosti o príspevok*: ☐ áno ☐ nie V ..........................., dňa ................. podpis zamestnanca: ..................................**Rozhodnutie o priznaní príspevku:** Žiadateľ ku dňu začatia rekreácie podmienku nepretržitého trvania prac. pomeru najmenej 24 mesiacov ☐ spĺňa ☐ nespĺňaŽiadateľ v tomto roku o príspevok na rekreáciu/zotavovacie podujatia počas školských prázdnin ☐ zatiaľ nežiadal ☐ už požiadal (poskytnutý vo výške .................... €)Zamestnancovi sa priznáva príspevok na rekreáciu na základe predložených dokladov vo výške: ................................. €. Schválil: RNDr. Peter Lénárt, riaditeľ školy ......................................... |